“Vazirlar Mahkamasining Erkin iqtisodiy zonalar faoliyatini tashkil etish chora-tadbirlari toʻgʻrisida” 2017-yil 10-apreldagi 196-son qaroriga qoʻshimchalar kiritish, shuningdek Vazirlar Mahkamasining 2011-yil 10-yanvardagi 15-f-son farmoyishini oʻz kuchini yoʻqotgan deb hisoblash toʻgʻrisida
(order, 2017-08-12)

Xorazm viloyatidagi boʻsh turgan va foydalanilmayotgan binolar negizida istiqbolli investitsiya loyihalarini amalga oshirish yoʻli bilan ulardan samarali foydalanish, “Navoiy” EIZ ishtirokchilari uchun ruxsat berish tartibotlarini soddalashtirish maqsadida Vazirlar Mahkamasi qaror qiladi: 1. Vazirlar Mahkamasining “Erkin iqtisodiy zonalar faoliyatini tashkil etish chora-tadbirlari toʻgʻrisida” 2017-yil 10-apreldagi 196-son qaroriga ilovaga muvofiq qoʻshimchalar kiritilsin. 2. Vazirlar Mahkamasining 2011-yil 10-yanvardagi 15-F-son farmoyishi oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov va Oʻzbekiston Respublikasi Investitsiyalar boʻyicha davlat qoʻmitasi raisi A.I. Axmedxadjayev zimmasiga yuklansin. Vazirlar Mahkamasining “Erkin iqtisodiy zonalar faoliyatini tashkil etish chora-tadbirlari toʻgʻrisida” 2017-yil 10-apreldagi 196-son qarorining 1-ilovasidagi IV boʻlim “Hazorasp” EIZga kiruvchi hududlar roʻyxati”ga quyidagi 3 — 9-bandlar qoʻshilsin: “3. Hazorasp tumani Pitnak shahri hududidagi yer uchastkalari: a) Pitnak shahri “Muhabbat” mahalla fuqarolar yigʻini hududidagi sanoat zonasi quyidagi chegaralar bilan: sharqiy tomondan — “Muhabbat” mahalla fuqarolar yigʻini yer maydoni; janubiy tomondan — “Pitnak — Urganch” temir yoʻl uchastkasi; gʻarbiy tomondan — “Muhabbat” mahalla fuqarolar yigʻinining aholi yashash punkti; shimoliy tomondan — “Chap magistral kanal” kanali; b) “Navbahor” mahalla fuqarolar yigʻini hududidagi yer uchastkasi quyidagi chegaralar bilan: shimoliy tomondan — “Navbahor” mahalla fuqarolar yigʻinining aholi yashash punkti; sharqiy tomondan — “Xorazm” koʻchasidagi xoʻjaliklararo avtomobil yoʻli; janubiy tomondan — “Hazorasp-Pitnak” avtomobil yoʻli; gʻarbiy tomondan — qurilish materiallari ishlab chiqaruvchi “Sadulla Iskandarov” fermer xoʻjaligi; v) “Navbahor” mahalla fuqarolar yigʻini hududidagi yer maydoni quyidagi chegaralar bilan: shimoliy tomondan — Pitnak xizmatlar va axborot texnologiyalari kolleji hududi; sharqiy tomondan — “Mustaqillik” koʻchasidagi xoʻjaliklararo avtomobil yoʻli; janubiy tomondan — “Fayz baraka” MChJning qandolatchilik sexi hududi; gʻarbiy tomondan — “Ruza Nafis” xususiy korxonasi supermarketi hududi; 4. Hazorasp tumani “Bogʻdor” mahalla fuqarolar yigʻini hududidagi yer uchastkasi quyidagi chegaralar bilan: sharqiy tomondan — Xorazm viloyati mudofaaga koʻmaklashuvchi “Vatanparvar” tashkiloti hududi; janubiy tomondan — avtomobillarni taʼmirlash va ularga texnik xizmat koʻrsatish “Sultonova Zulfiya” XK hududi; gʻarbiy tomondan — “Bogʻdor” mahalla fuqarolar yigʻini aholi punkti; shimoliy tomondan — “Bogʻdor” mahalla fuqarolari yigʻini aholi punkti. 5. Hazorasp tumanidagi “Amudaryo” mahalla fuqarolar yigʻini yer uchastkasi quyidagi chegaralar bilan: sharqiy tomondan — 1200 mm diametrli “Buxoro-Ural” gaz quvurining himoya zonasi; janubiy tomondan — “Amudaryo” mahalla fuqarolar yigʻini yer uchastkasi; gʻarbiy tomondan — “Doniyerbek Elyorbek Shaxriyor” fermer xoʻjaligi yer uchastkasi; shimoliy tomondan — “Amudaryo” mahalla fuqarolari yigʻini yer uchastkasi. 6. Urganch tumanidagi Gaybu qishlogʻi “Tandirchi” mahalla fuqarolar yigʻini yer uchastkasi quyidagi chegaralar bilan: shimoliy-gʻarbiy tomondan — avtomobilnoy dorogoy 4K 931 “Urganch shahri Chatkupir k.-Shovot shahri” avtomobil yoʻli; sharqiy tomondan — 4R 162 “Urganch shahri xalqa yoʻli”ning 5-kilometridagi yoʻl oʻtkazgich bilan; janubiy tomondan — “Urganch-Shovot” temir yoʻli uchastkasi bilan; gʻarbiy tomondan — “Urganch oil” MChJ avtomobillarga yonilgʻi quyish stansiyasi hududi bilan. 7. Urganch tumani Chatkupir qishlogʻi hududidagi sanoat zonasidagi yer uchastkasi quyidagi chegaralar bilan: shimoliy tomondan — “Xidoyat” mahalla fuqarolari yigʻini yer uchastkasi; sharqiy tomondan — “Dilmurod mebel servis” XK mebel ishlab chiqarish sexi hududi; janubiy tomondan — “Zafar kristall” MChJ neft zaxirasi ombori hududi; gʻarbiy tomondan — “Xorazm don mahsulotlari” AJ hududi. 8. Bogʻot tumani Beshariq qishlogʻidagi yer uchastkasi quyidagi chegaralar bilan: shimoliy tomondan — “Madamin Masharip” fermer xoʻjaligi yer uchastkasi; sharqiy tomondan — Bogʻot tumani “Gulshan” mahalla yigʻinidagi namunaviy loyihalar boʻyicha qurilgan turar joy imoratlari bilan; janubiy tomondan — “Madamin Masharip” fermer xoʻjaligi yer uchastkasi; gʻarbiy tomondan — kollektor. 9. Xiva tumani Zaungur posyolkasidagi yer uchastkasi quyidagi chegaralar bilan: shimoliy tomondan — “Urganchtransgaz” shuʼba korxonasi oʻquv kombinati; sharqiy tomondan — Xiva “Xorazm koʻmir yetkazuvchi” unitar korxonasi hududi; janubiy tomondan — “Xivaneftgazqurilish” unitar korxonasi hududi; gʻarbiy tomondan — Xorazm viloyat oʻrmon xoʻjaligi boshqarmasi yer uchastkasi”.